हालाँकि सरकार बनाने के लिए भी किसी दल के समर्थन की आवश्यकता नही है बल्कि आज की स्थिति के अनुसार दूसरे दलों को आपकी सरकार गिरानी पड़ेगी, जो किसी भी दल के लिए कम से कम अगले लोकसभा चुनाव से पहले तो संभव नही है. और यही मौका है यह दिखाने का कि बात केवल वादों, प्रदर्शन की नही थी बल्कि ज़मीन पर उनको हक़ीक़त में बदलने का इरादा था. अगर काँग्रेस या भाजपा आपकी सरकार गिराने की कोशिश करेंगे तो ख़ुद अपनी स्थिति ही खराब करेंगे. और फिर कैसे आप इस मुश्किल समय में राजनैतिक नफ़े-नुकसान को जनता के हित से ऊपर करके देख सकते हैं? अगर ऐसा ही है तो फिर क्या फर्क राह जाएगा आपमें और बाकी राजनैतिक दलों में?